Document ID: /roh_data/filtered/fineweb-2-filterrobots_roh.jsonl.gz/55172

Svizra - 10 arrestaziuns suenter dispita en moschea An' Nur
En la regiun da Winterthur ha la polizia arrestà diesch persunas muslimas. Ellas duain avair attatgà il november passà duas persunas en la moschea An' Nur. Sco i para èn ils attatgaders stads dal maini che las duas unfrendas sajan traditurs.
Tenor la procura publica suprema dal chantun Turitg duajan ils attatgaders avair duvrà massiva violenza cunter las duas persunas. Avant in temp eran vegnids surdadas a las medias infurmaziuns sur d’in imam en la moschea da Winterthur ch’haja clamà a violenza cunter cunfrars muslims che na resguardan betg ils temps d’oraziun.